Jelasin soal The Quintessential Quintuplets  dalam bahasa melayu dong

ialah siri manga Jepun yang ditulis dan dilukis oleh Negi Haruba. Ia telah bersiri dalam Majalah Shōnen Mingguan milik Kodansha dari Ogos 2017 hingga Februari 2020. Siri ini mengikuti kehidupan seharian pelajar sekolah menengah Futaro Uesugi, yang diupah sebagai tutor persendirian untuk sekumpulan kembar lima yang serupa: Ichika, Nino, Miku, Yotsuba, dan Itsuki Nakano. Pada awal cerita, ia menunjukkan Futaro akan berkahwin dengan salah seorang Kembar Lima Nakano tetapi identiti pengantin perempuan tidak diketahui sehingga hampir akhir cerita.

Siri ini diterbitkan dalam bahasa Inggeris oleh Kodansha USA di bawah cetakan Kodansha Comics. Siri anime ini dilesenkan di Amerika Utara di bawah perkongsian Crunchyroll–Funimation. Siri televisyen adaptasi anime yang dihasilkan oleh Tezuka Productions disiarkan dari Januari hingga Mac 2019 di TBS dan saluran lain. Musim kedua yang diterbitkan oleh Bibury Animation Studios disiarkan dari Januari hingga Mac 2021. Sekuel musim kedua, The Quintessential Quintuplets Movie, telah dikeluarkan sebagai filem pada Mei 2022.

Siri ini merupakan kejayaan komersial, menjadi manga ke-5 terlaris pada tahun 2019, dan manga ke-3 terlaris pada separuh pertama tahun 2020 di Jepun. Pada tahun 2019, manga ini memenangi anugerah untuk kategori shōnen di Anugerah Manga Kodansha tahunan ke-43.